《杂曲歌辞。杨柳枝》
唐代·齐己

凤楼高映绿阴阴，凝碧多含雨露深。

莫谓一枝柔软力，几曾牵露别离心。

馆娃宫畔响廊前，依托吴王养翠烟。

剑去国亡台榭毁，却随红树噪秋蝉。

浓低似中陶潜酒，软极如伤宋玉风。

多谢将军绕营种，翠中闲卓战旗红。

高僧爱惜遮江寺，游子伤残露野桥。

争似著行垂上苑，碧桃红杏对摇摇。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。